Burgos

’S e baile mòr faisg air Vitoria-Gasteiz ann an cridhe na Spàinne a th’ ann am Burgos (IPA: burɣos). Tha e suidhichte aig 859m os cionn ìre na mara,Aemet 224km air falbh bho Mhadrid, prìomh-bhaile na Spàinne, agus 618km bho Bharcelona.Distance Calculator Tha 179,906 daoine a’ fuireach ann am Burgos.Cunntas-sluaigh na Spàinne A bharrachd air sin, ‘s e prìomh-bhaile na Roinne Burgos a th’ann cuideachd. 
 Freumhan an ainm 
Tha a h-uile coltas ann gur ann à burgus ann Laideann - às a' Ghreugais Πύργος  (pyrgos) airson tùr - a tha ainm a' bhaile. A bharrachd air sin, tha an t-eileamaid gu matha cumanta ann an Castilla. B' e Caput Castellae (Gàidhligː Ceann a' Chaisteil) a chanadh ris nuair a bha an sgìre fo bhuaidh nan Ròmanach. A dh'aindeoin sin, tha cuid a' ràdh nach eil sin idir ceart agus gur ann à baurg ann an Gotais a tha e, eadar na Ròmanaich agus na h-Arabaich.Wright J., A Primer of the Gothic Language, 1982 
Eachdraidh
B' e na Ceilt-Ibearaich o shean a stèidhich am baile agus b' ann leotha a bha an t-àite nuair a ràinig na Ròmanaich. Bha am baile agus an sgìre fo bhuaidh nan Ròmanach fad linntean, mar phàirt Hispania Citerior agus an uair sin Hispania Tarraconensis. Chruthaich Diego Rodríguez Porcelos caisteal an seo ann an 884,Condado de Castilla air na crìochan eadar na Muslamaich agus Crìostaidhean. Mar a b’àbhaist san Spàinn, chuireadh ainm a’ bhaile air an roinn nuair a chaidh a stèidheachadh ann an 1833.Ethnoterritorial Concurrence and Imperfect Federalism in Spain B' ann anns a' bhaile seo a chaidh Lazarillo de Tormes fhoillseachadh airson a' chiad turais ann an 1554.Fiore, Robert L. Lazarillo de Tormes. Boston: Twayne Publishers, 1984. Thuit am baile dha na reubaltaich Faisisteach beagan an dèidh an ar-a-maich an aghaidh an Riaghaltais aig toiseach toisichidh Cogadh Sìobhalta na Spàinne ann an 1936.Hurtado V., La Sublevación, 2010, Barcelona: DAU. ISBN 978-84-936625-6-1 Stèidhichte Francisco Franco a phrìomh-bhaile an seo gu ruige deireadh a' chogaidh.Actas de Historia

Cruinn-eòlas
A rèir figearan an Riaghlatais, 's e an t-Iuchar agus an Lùnasdal na mìosan as teotha agus 's e am Faoilleach a' mhìos as fhuaire ann am Burgos.Aemet Cha tuit ach 476mm de dh'uisge air a' bhaile fad na bliadhna - 551mm nas lugha na Steòrnabhagh - leis gur e àite àrd tioram a th' annː

 Bailtean Co-cheangailte 
 22px|border Brugge, A' Bheilg
 22px|border Loudun, An FhraingLa Razón
 22px|border Morelia, Meagsago
 22px|border Pessac, An Fhraing
 22px|border San Juan de los Lagos, Meagsago
 22px|border Settat, Maroco
 22px|border València, An Spàinn
 22px|border Vicenza, An Eadailt

 Iomraidhean 

 Ceanglaichean A-mach 
 Riaghaltas na Roinne
 Riaghaltas na Coimhearsnachd le Fèin-riaghlaidh

Roinn-seòrsa:Bailtean
Roinn-seòrsa:Bailtean na Spàinne
Roinn-seòrsa:An Spàinn
Roinn-seòrsa:An Roinn-Eòrpa